[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Г.Д., поднесена против Решението на Општина Штип, по предметот Барање за пристап до информации од јавен карактер, на 07.05.2026 година, го донесе следното
Р Е Ш Е Н И Е

СЕ ЗАПИРА постапката по Жалбата изјавена од Г.Д., поднесена против Решението на Општина Штип бр.12-2032/2 од 25.03.2026 година, по предметот Барање за пристап до информации од јавен карактер, заведена во Агенцијата под бр. 08-104 на 24.04.2026 година, , поради тоа што Жалбата се смета за повлечена.

О Б Р А З Л О Ж Е Н И Е

Г.Д., на 27.03.2065 година поднел Барање за пристап до информации од јавен карактер до Општина Штип, заведено во Општината под бр.12-2322/1, со кое побарал по пошта или по е-маил да му се достави фотокопија или увид од следните  информации: 
„Конкретни информации и документација поврзани со предмет за адреса ул.„Ванчо Прќе“бр.12, по кој е донесено Решение бр.12-2032/2 од 25.03.2026 година. Со оглед на претходниот одговор не се доставени конкретни податоци, баарам: 
1. Копија од Решение бр.12-4985/4 од 12.09.2024 година во целост,  копија по предмет 23/24-236 од 25.07.2024 година.
2. Копија од Записник со извршен инспекциски надзор
3. Дали при надзорот е утврдено-рушење на внатрешно ѕидови, сечење или оштетување на носечки елементи (темели, носачи), ископ на земја
4. Дали е утврдена безправна градба (светларник), и дали истата има одобрение
5. Кои конкретни мерки се превземени од инспекцијата (забрана, решение за отстранување, санкции и сл.)
6. Во која фаза се наоѓа постапката и дали е завршена.“
Постапувајќи по ова Барање, Имателот на информации во законски предвидениот рок донел Решение бр.12-2032/2 од 25.03.2026 година со кое барањето за слободен пристап до информации од јавен карактер целосно се прифаќа.  
Незадоволен од наведеното Решение, Барателот на информации преку Имателот на информации поднел Жалба до Агенцијата, заведена под бр.08-104 на 24.04.2026 година. Во Жалбата меѓу другото  е наведено: „Со наведеното решение органот формално одговорил на моето барање, но суштински не ги доставил бараните информации, .....Дополнително, не е доставена копија од решението бр.12-4985/4 од 12.09.2024 година, на кое се повикува органот, што претставува клучен документ за разбирање на предметот. 
		На 05.05.2026 година, Барателот на информации достави електронски допис со кој ја извести Агенцијата дека „Ве известувам дека во меѓувреме ја добив копијата од поднесок побаран од Општина Штип..“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

 						   Директор,
                                                                                                                     Петар Гајдов

